2014.12.10. Az Európai Unió Hivatalos Lapja L353/13 A TANÁCS HATÁROZATA (2014. december 9.) az Európai Unió nevében a Kereskedelmi Világszervezet Általános Tanácsában a Seychelle Köztársaság Kereskedelmi Világszervezethez történő csatlakozásával kapcsolatban képviselendő álláspont meghatározásáról (2014/889/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 91. cikkére, a 100. cikke (2) bekezdésére, valamint a 207. cikke (4) bekezdésének első albekezdésére, összefüggésben a 218. cikke (9) bekezdésével, tekintettel az Európai Bizottság javaslatára, mivel: (1) — A Seychelle Köztársaság kormánya 1995. május 31-én benyújtotta a Kereskedelmi Világszervezetet (WTO) létre- hozó Marrakeshi Egyezményhez történő csatlakozás iránti kérelmét az Egyezmény XII. cikke alapján. (2) — 1995. július 11-én létrejött a Seychelle Köztársaság csatlakozásával foglalkozó munkacsoport annak érdekében, hogy megállapodásra jusson a Seychelle Köztársaság és valamennyi WTO-tag számára egyaránt elfogadható csatla- kozási feltételekről. (3) — A Bizottság az Unió nevében tárgyalást folytatott azokról a Seychelle Köztársaság részéről teljesítendő, a piacnyi- tásra vonatkozó átfogó kötelezettségvállalásokról, amelyek eleget tesznek az Unió kéréseinek, figyelembe véve az EU-AKCS partnerség keretében a Seychelle Köztársasággal fennálló kétoldalú kereskedelmi kapcsolatokat, vala- mint a Seychelle Köztársaság arra irányuló kötelezettségvállalását, hogy egy teljes körű gazdasági partnerségi megállapodás keretében folytatja a kereskedelem liberalizálását. (4) — Ezeket a kötelezettségvállalásokat most a Seychelle Köztársaságnak a WTO-hoz történő csatlakozásáról szóló jegy- zőkönyv (a továbbiakban: a csatlakozási jegyzőkönyv) tartalmazza. (5) — A WTO-hoz történő csatlakozás várhatóan kedvezően és tartósan hozzájárul a Seychelle Köztársaság gazdasági reformfolyamatához és fenntartható fejlődéséhez. (6) — A csatlakozási jegyzőkönyvet ezért jóvá kell hagyni. (7) — A WTO-t létrehozó egyezmény XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és azokat a WTO részéről a WTO miniszteri konferenciája hagyja jóvá. A WTO-t létrehozó egyezmény IV. cikkének 2. pontja előírja, hogy a miniszteri konferencia ülései közötti időszakokban a miniszteri konferencia feladatait az Általános Tanács látja el. (88 — Ennek megfelelően meg kell határozni az Unió nevében a WTO Általános Tanácsában a Seychelle Köztársaság WTO-hoz történő csatlakozásával kapcsolatban képviselendő álláspontot, ELFOGADTA EZT A HATÁROZATOT: 1. cikk Az Európai Unió nevében a Kereskedelmi Világszervezet Általános Tanácsában a Seychelle Köztársaság Kereskedelmi Világszervezethez történő csatlakozásával kapcsolatban képviselendő álláspont az, hogy a csatlakozást jóvá kell hagyni.